stanford-oval/wikipedia huggingface dataset:
Hey Hey Hey
הערות שוליים

↑  ב-20 בדצמבר 2017 פורסם וידאו קליפ לשיר, מעל לחצי שנה לאחר הגעתו לחנויות של האלבום בו הוא נכלל.
↑  Katy Perry - Hey Hey Hey (Radio Date: 12-01-2018), ‏2018-01-11
↑  Steffen Hung, swedishcharts.com - Katy Perry - Hey Hey Hey, www.swedishcharts.com
↑  ds, ČNS IFPI, www.ifpicr.cz
↑  Hey Hey Hey - Katy Perry | Song Info | AllMusic, AllMusic
| קייטי פרי |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים • הופעות | דיסקוגרפיה • וידאוגרפיה • פרסים ומועמדויות • שירים • הופעות |  |
| אלבומי אולפן | Katy Hudson • One of the Boys • Teenage Dream • Prism • Witness • Smile • 143 |  |
| הוצאות מחודשות | Teenage Dream: The Complete Confection |  |
| מיני-אלבומים | Ur So Gay • MTV Unplugged |  |
| אלבומי וידאו | The Prismatic World Tour Live |  |
| סיבובי הופעות | "Hello Katy Tour" • "California Dreams Tour" • "Prismatic World Tour" • "Witness: The Tour" • "The Lifetimes Tour" |  |
| רצפי הופעות | "Play" |  |
| ערכים קשורים | ראסל בראנד (בעל לשעבר) • אורלנדו בלום (ארוס) |  |
| קייטי פרי – סינגלים |
| --- | --- | --- |
| One of the Boys | "I Kissed a Girl" • "Hot n Cold" • "Thinking of You" • "Waking Up in Vegas" |  |
| Teenage Dream | "California Gurls" • "Teenage Dream" • "Firework" • "E.T." • "Last Friday Night (T.G.I.F.)" • "The One That Got Away" • "Hummingbird Heartbeat" • "Pearl" |  |
| Teenage Dream: The Complete Confection | "Part of Me" • "Wide Awake" |  |
| Prism | "Roar" • "Unconditionally" • "Dark Horse" • "Birthday" • "This Is How We Do" |  |
| Witness | "Chained to the Rhythm" • "Bon Appétit" • "Swish Swish" • "Save as Draft" • "Hey Hey Hey" |  |
| Smile | "Never Really Over" • "Small Talk" • "Harleys in Hawaii" • "Never Worn White" • "Daisies" • "Smile" • "Cry About It Later" • "Not the End of the World" |  |
| 143 | "Woman's World" |  |
| סינגלים שיווקיים | "Ur So Gay" • "Not Like the Movies" • "Circle the Drain" • "Peacock" • "Walking on Air" • "Every Day Is a Holiday" • "What Makes a Woman" |  |
| סינגלים אחרים | "Rise" • "Cozy Little Christmas" • "365" • "Electric" • "When I'm Gone" |  |
| שיתופי פעולה | "Starstrukk" • "If We Ever Meet Again" • "Who You Love" • "Feels" • "Con Calma (Remix)" |  |
| --- | --- |
בקרת זהויות :  MusicBrainz release group: f840699e-8b7c-4a2e-9c34-8b33962e8942
LOAL

Lock-On After Launch, (באנגלית: יכולת נעילה לאחר שיגור). הוא מושג המתאר יכולת של מערכות נשק מונחה מתקדמות, המסוגלות לרכוש את המטרה או להחליפה לאחר השיגור (ממטוס או מכלי אחר), להבדיל ממערכות נשק מונחה ישנות יותר, שהיו תלויות במערכת השיגור ברכישת מטרות, ולא יכלו להחליף את המטרה לאחר השיגור.
היכולת מתחלקת לשני סוגים: רכישה עצמאית, ורכישה ממערכת חיצונית.
רכישה עצמאית מתבצעת בעזרת ראש ביות אקטיבי-עצמאי. כך למשל, טיל אוויר-אוויר יכול להיות משוגר אל מעבר לטווח הנראה של מכ"ם המטוס המשגר, ולחפש בעצמו מטרות. היתרון הגדול בשיטה זו הוא היכולת של המטוס להישאר פסיבי, ללא שידור אקטיבי, וכך לא להתגלות על ידי מערכות איתור שונות.
רכישה חיצונית מתבצעת באותה השיטה שבה נרכשת מטרה באופן רגיל, בעזרת ראש ביות חצי אקטיבי/פסיבי, אלא שהכל מתבצע לאחר השיגור, בעזרת יכולת קישור בין המערכת המשגרת אל החימוש המשוגר. כך למשל, בדוגמה שלעיל, הטיל משוגר, ורק לאחר מכן מופנה לעבר מטרה בעזרת המערכת המשגרת. היתרון בשיטה זו הוא יכולת להישאר עם שידור אקטיבי קצר זמן, המגדיל את שרידות המערכת המשגרת, ויכולת להחליף מטרות לאחר השיגור (שגר ועדכן).
ראו גם

פיתון 5 - טיל אוויר-אוויר ישראלי בעל יכולות LOAL
דרבי - טיל אוויר-אוויר ישראלי בעל יכולות LOAL
M48

ערך זה עוסק בצביר פתוח. אם התכוונתם למשמעות אחרת, ראו .
| --- | --- |

 נתוני תצפית
 קבוצת כוכבים:  נחש מים
 שמות נוספים:  NGC 2548
 מגלה:  שארל מסיה 
 תאריך גילוי:  19 בפברואר 1771
 סוג:  צביר פתוח
 בהירות נראית:  5.5
 סיווג מורפולוגי:  I,2,r
 עלייה ישרה:  08ʰ 13.7ᵐ‏
 נטייה:  ‏‏45′ ‏05°‏-
 מאפיינים פיזיים
 בהירות מוחלטת:  2.8-
 מרחק:  1,500  שנות אור 459.9  פארסק
 קוטר:  23 שנות אור
 מספר כוכבים:  80
 
M48 (מ-Messier 48, או NGC 2548) הוא צביר פתוח בקבוצת הכוכבים נחש מים הנמצא במרחק של כ-1,500 שנות אור ממערכת השמש ומכיל כ-80 כוכבים.
היסטוריה

הצביר התגלה על ידי שארל מסיה ב-9 בפברואר 1771 ותואר על ידיו בקטלוג מסיה כ"צביר של כוכבים קטנים ללא ערפילית סמוך לשלושת הכוכבים שבקצה זנבו של החד-קרן" (הכוכבים ζ, ‏ 27 ו-28 בחד קרן). בדומה לשגיאה שביצע מסיה באותו לילה ברישום של מיקומו של M47, גם מיקומו של M48 נרשם בצורה שגויה, הנטייה שלו היא כ-2.5 מעלות מדרום למיקום שרשם מסיה בקטלוג. בשל המיקום השגוי, הצביר התגלה מחדש ב-1782 על ידי האסטרונום הגרמני יוהאן אלרט בודה וב-1783 על ידי האסטרונומית הגרמניה קרוליין הרשל. בשנת 1786 צפה ויליאם הרשל בצביר וציין שזהו "צביר יפה של כוכבים דחוסים", כאשר הוא מייחס את גילויו לאחותו קרוליין. ג'ון הרשל צפה בצביר ב-1830 ויותר מאוחר כלל אותו בקטלוג הכללי של ערפיליות וצבירי כוכבים תחת הסימון GC 1637. בקטלוג הכללי החדש של ג'ון דרייר קיבל הצביר את הסימון NGC 2548. רק בשנת 1934 זיהה אסטרונום גרמני בשם אוסוואלד תומאס את NGC 2548 עם M48. זיהוי זה הוא סביר, שכן NGC 2548 הוא הצביר היחידי באזור הזנב של החד-קרן שמתאים לתיאור של מסיה.
לצביר דרגת בהירות נראית 5.5 כך שניתן לראותו ללא ציוד עזר בתנאי תצפית מיטביים. באמצעות משקפת איכותית ניתן להבחין בכ-10 כוכבים שהבהירים שבהם הם בעלי דרגת בהירות סביב 8 ובאמצעות טלסקופ חובבים ניתן להבחין בכ-50 כוכבים שבהירותם נעה בין דרגה 8 לדרגה 13. מיקומו של הצביר הוא כ-3 מעלות מדרום-דרום-מזרח לכוכב ζ (זטא) בחד קרן, כ-9 מעלות ממזרח-צפון-מזרח לכוכב α (אלפא) בחד קרן וכ-14 מעלות מדרום-מזרח לפרוקיון.
מאפייני הצביר

מרחקו של M48 ממערכת השמש מוערך בכ-1,500 שנות אור וגודלו הזוויתי הנראה הוא כ-54 דקות קשת - כמעט פעמיים קוטרו של הירח המלא, כך שקוטרו הוא כ-23 שנות אור, אך מרבית הכוכבים מרוכזים במחצית הקוטר. הצביר כולל כ-80 כוכבים שהצעירים והחמים שבהם הם מסוג ספקטרלי A וכן יש בו גם כוכבים מסוגים ספקטרליים F ו-G, בהם מספר ענקים צהובים, אך אין בו כלל כוכבים מהסוגים הספקטרלים B ו-O, כך שגילו מוערך בכ-300 מיליון שנים.
Cloak and Dagger

| --- | --- |

Cloak and Dagger, כפי שהם מופיעים על עטיפת החוברת Cloak and Dagger Vol.4 #1 ממאי 2010, אמנות מאת מארק ברוקס
 סוג:  גיבורי-על
 הוצאה לאור:  מארוול קומיקס
 הופעה ראשונה:  Peter Parker, The Spectacular Spider-Man #64 (מרץ 1982)
 יוצרים:  ביל מנטלו, אד האריגן
 מידע
 שם אמיתי:  טיירון "טיי" ג'ונסון טנדי בואן
 כינויים:  שד האופל וגבירת האור
 סטטוס:  פעיל
 מקצוע:  אמן קרקס
 כוחות:  Cloak: טלפורטציה, שינוי מצב צבירת גוף, התחברות לממד כוח האופל Dagger: יצירת "פגיונות" מאור, טיהור התמכרויות מאנשים, יכולת ריפוי באמצעות הפגיונות
 חברוּּת לשעבר בקבוצה:  שניהם: אקס-מן, אקס-מן האפלים, הדפנדרס הסודיים, האוונג'רס הסודיים, התאספות הרשע, בעלי ברית של ה-Runaways Dagger: הלוחמים החדשים, אבירי מארוול, שבע הכלות של סת
 דמויות קשורות
 משפחה:  Cloak: אוטיס ג'ונסון האב (אב) אוטיס ג'ונסון (אח) אנה ג'ונסון (אחות תאומה) Dagger: ניית'ן טיילר ומליסה בואן (הורים) פיליפ קרלייל (אב חורג) מייקל בואן (דוד, מת)
 אויבים:  Shriek, D'Spayre 
 
Cloak and Dagger (בתרגום חופשי לעברית: גלימה ופגיון) הן דמויות בדיוניות המופיעות בחוברות הקומיקס ביקום מארוול קומיקס. דמויותיהן הופיעו לראשונה בחוברת Peter Parker, The Spectacular Spider-Man #64 ממרץ 1982, ונוצרו על ידי הכותב ביל מנטלו והמאייר אד האריגן.
Cloak and Dagger הם האלטר אגו של טיירון "טיי" ג'ונסון וטנדי בואן. השניים נפגשו כאשר היו בני נוער ונמלטו מביתם. בעודם חיים ברחוב הם נתפסו על ידי מדען שעשה ניסויים בסמים מיוחדים על בני נוער ללא בית. כתוצאה מהסמים שהם קיבלו הם פיתחו כוחות על. Cloak הוא בעל היכולת להתחבר לממד האופל, כמו גם יכולת טלפורטציה ושינוי מצב צבירה. ל-Dagger יש אפשרות ליצור "פגיונות" מאור אשר מרוקנים את אנרגיית החיים מאנשים, ובמקביל גם לרפא אנשים מהתמכרויות שונות.
במהלך השנים נעשו מספר ניסיונות להריץ סדרה מיוחדת של הצמד, אולם עקב היקף מכירות נמוך לא התאפשר הדבר. הצמד הופיע בהופעות אורח בסדרות נוספות של מארוול, בהם Runaways. ‏Cloak הופיע לבדו בקשת הסיפור "בית אם" כחבר תנועת מחתרת תת-קרקעית. במהלך מלחמת האזרחים שניהם היו מהראשונים שהצטרפו אל קפטן אמריקה במחתרת נגד רישום גיבורי על. הצמד הופיע באירוע הקרוס-אובר "אקס-מן: אוטופיה" בין קבוצת האקס-מן לקבוצת האוונג'רס האפלים וכן היה חבר בקבוצת אקס-מן האפלים של נורמן אוסבורן. לאחר מכן הם גרו זמן מה על האי אוטופיה כחלק מהאקס-מן, אך עזבו לאחר שבדיקות מקיפות הוכיחו שהם למעשה אינם מוטנטים כפי שנטען בעבר.
סדרת לייב אקשן, המתרחשת ביקום הקולנועי של מארוול ומבוססת על הדמויות, עלתה לשידור ברשת Freeform במהלך שנת 2018. את דמויותיהם של Cloak and Dagger מגלמים השחקנים אודרי ג'וזף ואוליביה הולט, בהתאמה.
ביוגרפיה בדיונית > פגישה, קבלת כוחות-העל

טיירון "טיי" ג'ונסון וטנדי בואן נפגשו בניו יורק לאחר שברחו מביתם. טיירון היה יליד בוסטון בעל בעיית גמגום, וברח כשלא הצליח להציל את חברו מדריסה בגלל גמגומו. טנדי בואן נולדה באוהיו לאם דוגמנית עשירה, וברחה מביתה היות שאמה הייתה עסוקה מדי בקריירה שלה ובחייה החברתיים. כאשר ארנקה של טנדי נגנב, טיירון החזיר לה אותו והם פתחו מערכת יחסים רומנטית. כאשר טנדי הנאיבית הסכימה להצעתם של אנשים מסתוריים למקלט, טיירון הזהיר הלך להגן עליה. הם נלקחו לכימאי הפושע סימון מרשל, שפיתח הרואין סינתטי עבור משפחת הפשע מאגיה של סילברמיין, וזאת כדי שישמשו כנבדקים. טיי וטנדי שרדו את הניסוי וברחו, וגילו כי פתחו כוחות על - טיי נהפך לדמות חשוכה ולקה ברעב מוזר, שהוקל בנוכחותה של טנדי, שנעשתה זוהרת. הם גילו כי טיי מסוגל לבצע טלפורטציה, לשנות את מצב צבירת גופו ולהתחבר לממד כוח האופל, וכי טנדי מסוגלת ליצור פגיונות אור, שמלבד כוחם המזיק מסוגלים לרפא ולטהר אנשים מהתמכרויות. טיי החל ללבוש גלימה כדי להסתיר את עצמו, והם החלו להילחם בפושעים כ-Cloak and Dagger.
הם צדו והרגו את סימון מרשל ואנשיו, ובכך נפגשו לראשונה עם ספיידרמן. הם הרגו את ראש המאגיה סילברמיין ונלחמו בו כאשר קם לתחייה כקיבורג, ועזרו לספיידרמן לסכל את ניסיון ההתנקשות של המעניש בקינגפין. כאשר פעילותם החלה לפגוע בסחר בסמים, כמה סוחרים חטפו את חברי קבוצת המוטאנטים החדשים וניסו לשלוט בהם בכך שהזריקו להם את הסמים שהעניקו לטיי וטנדי את כוחותיהם. טיי וטנדי אבדו את כוחותיהם זמנית לסאן-ספוט ווולפסביין, עזרו לספיידרמן להציל את המוטאנטים החדשים החטופים וסירבו להצעתם להצטרף לאקס-מן. טיי וטנדי המשיכו להילחם בסילברמיין והמאגיה, וטנדי סירבה לבקשתו של הקינגפין שתרפא את אשתו.
טיי וטנדי התיידדו עם קבוצת פאוור פאק וסייעו למוטאנטים החדשים, בחוברת בה לראשונה נכתב הרעיון כי הם מוטאנטים וכי הסמים הפעילו את כוחותיהם. הם נפגשו עם הביונדר במהלך המלחמות הסודיות השניות, נפגשו עם שוטר לשעבר שקיבל כוחות-על מהסמים שקיבלו ובדוקטור דום בלטבריה. Cloak עזר לדוקטור סטריינג' נגד אקסטזי ושניהם עזרו לו בקרב נגד נייטמר.
ביוגרפיה בדיונית > קרוס-אוברים

טנדי אחוזה בידי שד, שהכריח אותה להילחם בטיי ובקבוצת אקס-פקטור וגרם לה לעיוורון זמני. הצמד השתתף באירוע הקרוס-אובר "מעשים של נקמה" כשעזר לאוונג'רס בהבסת קבוצת "התאספות הרשע" (ג'סטר השני, הידרו-מן, רובוט של הענק הירוק, חייל מיחידת ההאלקבאסטרס והצמד פנריס). טיי פגש את אחותו התאומה ללא ידיעתו והצמד נלחם בשד, אשר כוחותיהם היו חתיכות מנשמתו שביטלו את כוחותיהם המוטאנטיים הראשוניים. הם השתתפו באירוע הקרוס-אובר "אטלנטיס תוקפת", וזאת כאשר טנדי נבחרה לשמש כאחת משבע כלותיו של האל סת לצד ג'ין גריי, סטורם, אנדרומדה, האישה הבלתי-נראית, מכשפת השני והענקית הירוקה, וטיי עזר לגיבורי-העל נגד סת.
טיי וטנדי שיחקו תפקיד באירוע הקרוס-אובר "כפפת האינסוף". כאשר תאנוס השתמש בכוח כפפת האינסוף כדי להרוג מחצית מאוכלוסיית החיים ביקום מארוול, טנדי נהרגה וטיי הצטרף לכוח המשימה של אדם וורלוק נגד תאנוס. הוא גרר את תאנוס לממד הכוח האפל, אך נהרג כשתאנוס פוצץ אותו מבפנים עם כוח הכפפה והשאיר ממנו שאריות מגלימתו. האירועים שוכתבו והצמד קם לתחייה כאשר נביולה השתמשה בכפפה כדי לבטל הכל. במהלך הקרוס-אובר "מקסימום קטל" (Maximun Carnage), טיי וטנדי עזרו לספיידרמן, החתולה השחורה, קפטן אמריקה, איירון פיסט, נייטווץ', דת'לוק, מורביוס, ונום וכוכב אש נגד קרנג', צווחה, הכפיל, דמוגובלין וקאריון במסע הקטל והרצח שלהם. טנדי נהרגה לכאורה בידי צווחה, אך התגלתה חיה ומחלימה בתוך טיי.
ביוגרפיה בדיונית > אבירי מארוול, Runaways, מלחמת אזרחים

כאשר הופרד מטנדי, טיי לא היה מסוגל לשלוט ברעבו וספג כל פושע שהוא. כשחיפשה אותו בכנסייה, טנדי נפגשה עם האלמנה השחורה והן מנעו שוד כנסייה. דרדוויל הופיע במקום, והציע לשתיהן משימה. הוא צירף אותן לצוות "אבירי מארוול" הלא-רשמי שלו, במהלכו טנדי שיתפה פעולה עם גיבורים כשאנג-צ'י, לוק קייג' ומון נייט. היא פתחה ידידות עם האלמנה השחורה, שהביאה אותה לדוקטור סטריינג' כדי לאתר את טיי. אבירי מארוול וסטריינג' נלחמו בטיי המחוזק והמטורף, ורוב הקבוצה נשאבה לתוך גלימתו. טנדי הצליחה להכניע אותו וגרמה לביטול כוחותיו, ושחררה את חבריה לקבוצה. טיי וטנדי גרו בדירתה של האלמנה השחורה, וכאשר הותקפו בידי מודלי חיקוי אנושיים רצחניים של ניק פיורי, טיי הביס אותם למרות שכוחותיו בוטלו.
טיי וטנדי גויסו בידי משטרת לוס אנג'לס ללכוד את קבוצת Runaways, וטיי נראה יציב עם כוחותיו. בקרב הראשון נגד הקבוצה, טנדי הביסה במהירות את ניקו מינורו וטיי ספג בגלימתו את ניקו, צ'ייס סטיין, קרולינה דין ואלכס ויילדר. גרטרוד יורקס הגנה על עצמה מפגיונות האור של טנדי באמצעות דינוזאור המחמד שלה אולד לייס היות שלפגיונות אין השפעה על בעלי חיים, ומולי הייז הורידה מטיי את גלימתו. נוצרה הפסקת אש, במהלכה גרטרוד ומולי הסבירו כי משטרת לוס אנג'לס מושחתת ומונהגת בידי הוריהם נבלי-העל, "הגאווה". לאחר שטיי הצליח להחזיר את קשרו לגלימתו והוציא את חברי הצוות אותם ספג, הוא וטנדי הבטיחו ל-Runaways כי יחזרו לניו יורק וימנעו מהאוונג'רס לצאת נגדם. אלכס ויילדר, שבגד בצוותו בהמשך, גרם לגאווה למחוק את זכרונותיהם של טיי וטנדי מהמפגש ומנע מהם לעזור ל-Runaways.
מאוחר יותר, רג'ינלד מאנץ התחזה לטיי באמצעות הורמון גדילה מוטאנטי, תקף את טנדי והשאיר אותה בבית חולים. לאחר שנלחם באוונג'רס החדשים, טיי פנה ל-Runaways בעזרה לניקוי שמו, היות שנחשד בתקיפת טנדי. הוא הסביר להם מדוע לא עזרו להם וביקש מהם לשתף פעולה בגלל עברם המשותף כבורחים מהבית, והם עזרו לו נגד מאנץ. במהלך אירועי "מלחמת אזרחים", טיי וטנדי נראו חברים במחתרת האוונג'רס הסודיים של קפטן אמריקה נגד חוק רישום העל-אנושיים. הוא העביר את המחתרת למקומות שונים במקרה הצורך. כאשר העביר אותם למפעל כימי כבקשתם, איירון מן הופיע מלווה בתומכי החוק ותקף אותם. טיי נורה בכדורי הרגעה בידי כוחות S.H.I.E.L.D, וטנדי הובסה בידי ראגנארוק/"תור". הם נכלאו בכלא 42 באזור השלילי ושוחררו בידי האלקלינג משנה-הצורה לקראת הקרב האחרון באזור השלילי, אותו טיי העביר לטיימס סקוור.
ביוגרפיה בדיונית > פלישה סודית, אקס-מן האפלים ואוטופיה, אי העכביש

טיי העביר את האוונג'רס החדשים של לוק קייג' לגג מגדל סטארק כדי שיגנבו את אחד מהמטוסים כדי להילחם בגזע הסקרול הפולש. הוא נעלם כאשר קייג' הציע לו לעזור להם נגד הסקרול. נורמן אוסבורן פנה לטיי וטנדי כאשר שרפו שדות גידול סמים, והציע להם להצטרף לקבוצת האקס-מן האפלים החדשה שלו. הם התנגדו היות שידעו על עברו של אוסבורן כגובלין הירוק והיות ואינם מוטאנטים, אך הסכימו לאחר שאוסבורן אמר כי הם יוכלו להפוך את מלחמתם בסמים לעולמית וכי המשטרה לא תפריע להם, אך טיי נשאר מודאג.
במשימתם הראשונה באקס-מן האפלים הייתה מעצר מוטאנטים המתנגדים לשלטונו של אוסבורן, בהם סאן-ספוט, הליון ואוולאנש. כאשר אמה פרוסט ונאמור בגדו בצוות, פרוסט הציע לטיי וטנדי להצטרף לאקס-מן האמיתיים, והם הסכימו ובגדו גם הם. כחברי אקס-מן, טיי וטנדי השתתפו בתוכניתם של וולברין, ברוס באנר וסקאאר להרוג את רומולוס. טנדי נחטפת בהוראת רומולוס וטיי משתף פעולה עם וולברין כדי להצילה, וטיי ממשיך לעזור לו. הוא לוכד את רומולוס במימד האופל, אך רומולוס בורח ונלחם בו ובוולברין.
בבדיקות שנעשו בידי דוקטור נמסיס התגלה כי טיי וטנדי אינם מוטאנטים, לאכזבתה של טנדי. היא גילתה שטיי בוגד בה עם ילדה מעברו בשם טיה, אשר מגלה על זהותו הסודית כ-Cloak וחוטפת אותו. טנדי מחליטה לחפש אחרו לאחר שנעדר בעזרת אנול ודוקטור נמסיס, והם מוצאים אותו ואת טיה, המגלה כי יש לה כוחות שטיפת מוח ומשסה אותו בהם. טיה בורחת ומשחררת את טיי, שעוזב עם טנדי את אוטופיה וחוזר לניו יורק כדי לחדש את מערכת היחסים שלהם. במהלך אירועי "אי העכביש", הם נפגשו עם האוונג'רס בדבר מגפת העכבישים במנהטן. כאשר מיסטר נגטיב שמע מנבואה כי רק טנדי מסוגלת להורגו, הוא השחית אותו עם מגעו וגרם לה לקבל את כוחותיו של טיי עם רעבו. טיי, שראה את הסבל אותו היא עוברת, השתמש במגעו של נגטיב כדי לקבל את כוחותיה. טיי השתמש בכוחו על טנדי, והם החליפו כוחות בחזרה.
ראו גם

הנץ והיונה – דמויות בדיוניות דומות של חברת DC קומיקס
THX 1138

| --- | --- |

 בימוי:  ג'ורג' לוקאס 
 הופק בידי:  פרנסיס פורד קופולה 
 תסריט:  ג'ורג' לוקאס, וולטר מרץ' 
 עריכה:  ג'ורג' לוקאס 
 שחקנים ראשיים:  רוברט דובאל סיד הייג מתיו רובינס דיוויד אוגדן סטיירס איאן וולף Don Pedro Colley Maggie McOmie דונלד פלזנס Bart Patton 
 מוזיקה:  לאלו שיפרין 
 צילום:  David Myers 
 מדינה:  ארצות הברית 
 חברת הפקה:  לוקאס פילם, American Zoetrope 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  11 במרץ 1971
 משך הקרנה:  95 דק' 
 שפת הסרט:  אנגלית 
 סוגה:  סרט מדע בדיוני, סרט דיסטופי, סרט דרמה, מדע בדיוני 
 הכנסות באתר מוג'ו:   thx1138
 www.thx1138movie.com
 דף הסרט ב־IMDb
 
THX 1138 הוא סרט מדע בדיוני דיסטופי אמריקאי משנת 1971 שהיה סרט הבכורה בבימויו של ג'ורג' לוקאס. התסריט של הסרט נכתב על ידי ג'ורג' לוקאס ווולטר מרץ', והוא מבוסס על סרטו הקצר של לוקאס מ-1967 "Electronic Labyrinth: THX 1138 4EB". בסרט מככב רוברט דובאל בתפקיד הראשי. הסרט הופק על ידי חברת ההפקה של פרנסיס פורד קופולה.
תקציר העלילה

עלילת הסרט מתרחשת בעתיד דיסטופי שבו ממשל טוטליטרי שולט באזרחים באמצעות משטרת אנדרואידים, חוקים נוקשים, וסמים משני תודעה אשר מדכאים רגשות, כולל תשוקות מיניות. כל האנשים נדרשים ללבוש מדים לבנים זהים ולגלח את ראשיהם, ולכולם יש כינויים אלפאנומריים במקום בשמות.
הדמות הראשית בסרט, THX 1138 (מגולם על ידי רוברט דובאל), הוא עובד במפעל להרכבת אנדרואידים. בתחילת הסרט הוא מתחיל לראשונה לחוות רגשות ותשוקות מיניות בפעם הראשונה בחייו לאחר שהשותפה שלו לחדר ובת זוגו, LUH 3417 (מגולמת על ידי מגי מק'אומי), מפסיקה לקחת את התרופות שלה ומפחיתה בסתר גם את המינון שלו. כתוצאה מכך נוצרת מערכת יחסים רומנטית בין השניים, אשר אינה חוקית בחברה שלהם. הרומן הבלתי חוקי שלהם מתגלה על ידי השלטונות, והדבר מוביל למעצרם. THX 1138 עומד על כך למשפט בהמשך ונידון למאסר. בכלא הוא פוגש את SEN ו-SRT 5752. השלושה מצליחים להימלט מהכלא. THX 1138 נרדף על ידי שוטרים אנדרואידים, ובסופו של דבר מגיע לגבולות של העיר התת-קרקעית. למרות האזהרות שהעולם החיצון אינו ראוי למגורים, THX 1138 מטפס על סולם אל פני השטח. השוטרים מצווים להפסיק את המרדף. מעל לפני השטח THX 1138 עד לשקיעת השמש.
צוות השחקנים הראשי

רוברט דובאל בתפקיד THX 1138‏
דונלד פלזנס בתפקיד SEN 5241
מגי מק'אומי בתפקיד LUH 3417
דון פדרו קולי בתפקיד SRT
איאן וולף בתפקיד PTO
מרשל אפרון בתפקיד TWA
סיד הייג בתפקיד NCH
הערות שוליים

↑  Germain Lussier, THX 1138 at 50: Looking Back at George Lucas' Dystopian Art Film, Gizmodo, ‏2021-03-10 (באנגלית אמריקאית)
↑  THX 1138: Made in San Francisco, The American Society of Cinematographers (באנגלית)
SG (שיר)

"SG" (ראשי תיבות: "Sexy Girl") הוא שיר באנגלית-ספרדית של הדי ג'יי הצרפתי והמפיק המוזיקלי די ג'יי סנייק, הזמר הפורטוריקני אוזונה, הראפרית האמריקאית מייגן די סטליון והזמרת והראפרית התאילנדית ליסה מלהקת הבנות הדרום קוריאניות בלאקפינק. השיר יצא לאור ב-22 באוקטובר 2021, בהוצאת די ג'יי סנייק מיוזיק פרודקשנס ואינטרסקופ רקורדס. הוא נכתב על ידי די ג'יי סנייק, אוזונה, מייגן די סטליון, ליסה, דוני פלורס, ג'יי לורין, ז'אן פייר סוטו, לואיס יוז, ניקולס אודינו, עומר ווקר וטדי והופק על ידי די ג'יי סנייק ויאמפי.
רקע וכתיבה

באפריל 2021, די ג'יי סנייק דיבר על שיתוף פעולה עם ליסה בטוויטר, ואמר ש"יש להם משהו", ולאחר מכן פרסם אמוג'י "shush". ב-8 במאי, בסדרה של ציוצים שנמחקו בהמשך, הוא אישר שיר בהשתתפות ליסה וציין שהוא כבר הוקלט. ב-19 במאי, די ג'יי סנייק פרסם קטע באורך ארבע שניות מ-"SG" בסטורי שלו באינסטגרם, בו שרה ליסה את המילים "Play, play all night with you". ב-25 ביוני, הוא פרסם קטע נוסף באורך שש שניות מהשיר, בו ליסה אומרת את שמו של. ב-3 באוגוסט, הוא חשף בציוץ שנמחק שהם "מצלמים את הקליפ בקרוב".
באירוע השטיח האדום בטקס פרסי הווידאו קליפים של MTV לשנת 2021, שהתקיים ב-13 בספטמבר, אוזונה חשף במהלך ראיון ל-MTV News שהסינגל הבא שלו יכלול את די ג'יי סנייק, מייגן די סטליון ובלאקפינק. ב-30 בספטמבר רמז בטוויטר שהשיר הושלם ב-97%. הטיזר הראשון לשיר הופץ ב-13 באוקטובר, ובו היה ניתן לשמוע את השירה של אוזונה וזאת, בנוסף לכך ששמו, "SG", צוין גם כן. ב-14 באוקטובר, די ג'יי סנייק הכריז על תאריך ההשקה של השיר ב-22 באוקטובר, דבר שאושר גם על ידי YG אנטרטיינמנט, החברה של ליסה.
הרכב

"SG" הוא שיר מומבהטון שאורכו שלוש דקות ו-45 שניות. אוזונה פותח את השיר, ואחריו מייגן די סטליון וליסה, מבצעות את הקטעים שלהן. מבחינה לירית, השיר עוסק בהתאהבות של גבר בבחורה נאת מראה, תוך הבעת רצון לבלות עימה יחד. "SG" הוא שיר שמבוצע בעיקר בשפה האנגלית, אך הוא משלב חלקים בשפה הספרדית.
וידאו קליפ

הווידאו קליפ הרשמי של השיר פורסם ב-22 באוקטובר 2021 ובוים על ידי במאי הווידאו קליפים האמריקאי קולין טילי. טיזר באורך 30 שניות הופץ ב-13 באוקטובר. בטיזר, די ג'ייק סנייק יוצא מבניין ונכנס לרכב עם לוחית רישוי שעליה כתוב "SXY GRL". מאוחר יותר, המצלמה עוברת על פני שלוש מכוניות חונות עם לוחיות רישוי עם שמותיהם של ליסה, מייגן ואוזונה. שני סרטונים מאחורי הקלעים הופצו ב-18 וב-21 באוקטובר, בהם נראים ארבעת האמנים מצלמים את הקליפ במיאמי, פלורידה.
הקליפ בעל קונספט טרופי והוא מציג את כל האמנים כשהם שרים את מילותיו לצד רקע קייצי. די ג'יי סנייק ואוזונה מבצעים את השיר כשרקדניות ליווי לבושות בביקיני, רוקדות מאחוריהן במטרה לדמות אווירה של קרנבל. סצנות אחרות בקליפ מציגות את די ג'יי סנייק עומד בקצה של יאכטה, ואת מייגן די סטליון משתכשכת בבריכה. כמו כן, מוצגות סצנות בהן ניתן לראות את ליסה מבצעת כוריאוגרפיה מסוימת, כשהיא לובשת בגדים מותאמים לאווירה ולקונספט של הקליפ.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 19 |  |
|  ארצות הברית | מצעד השירים מתחת להוט 100 | 2 |  |
|  ארצות הברית | מצעד שירי הדאנס/אלקטרוני | 4 |  |
|  ארצות הברית | מצעד השירים הלטיניים | 11 |  |
|  הממלכה המאוחדת | מצעד השירים הדיגיטליים | 24 |  |
|  ניו זילנד | המצעד הניו זילנדי הרשמי | 5 |  |
|  סינגפור | RIAS | 26 |  |
|  צרפת | SNEP | 87 |  |
|  קוריאה הדרומית | סירקל צ'ארט | 173 |  |
|  קנדה | קנדה הוט 100 | 2 |  |
|  שווייץ | המצעד השווייצרי | 56 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 22 באוקטובר 2021 | הזרמת מוזיקה • הורדה דיגיטלית | אינטרסקופ • די ג'יי סנייק מיוזיק |  |
| איטליה | 5 בנובמבר 2021 | רדיו להיטים עכשוויים | יוניברסל |  |
הערות שוליים

↑  דוני פלורס, ג'יי לורין, ז'אן פייר סוטו, חואן קרלוס אוזונה רוסאדו, לואיס יוז, ליסה, מייגן ג'יי פיט, ניקולס אודינו, עומר ווקר, טדי, ויליאם גריגאסין
↑  Business Times, BLACKPINK News: Lisa's Solo Debut Arriving This June With DJ Snake Collab?, Business Times, ‏2021-04-18 (באנגלית)
↑  DJ Snake Is Reportedly Collaborating With Blackpink’s Lisa On A Song, UPROXX, ‏2021-05-08 (באנגלית אמריקאית)
↑  DJ Snake teases alleged collaboration with BLACKPINK's Lisa, NME, ‏2021-05-20 (באנגלית בריטית)
↑  DJ Snake teases yet another spoiler for his rumoured collab with BLACKPINK's Lisa in a now deleted tweet, PINKVILLA, ‏2021-08-03 (באנגלית)
↑  BLACKPINK and Megan Thee Stallion to appear on Ozuna’s upcoming single, NME, ‏2021-09-13 (באנגלית בריטית)
↑  "Ozuna Hints That Blackpink, Megan Thee Stallion & DJ Snake Collab is '97%' Complete". Billboard (באנגלית). נבדק ב-2021-10-23.
1 2  DJ Snake teases collaboration with BLACKPINK's Lisa and Megan Thee Stallion, NME, ‏2021-10-13 (באנגלית בריטית)
↑  블랙핑크 리사, 디제이 스네이크와 글로벌 콜라보 공식 발표 "역대급 협업", entertain.naver.com (בקוריאנית)
1 2  DJ Snake Drops Star-Studded Collaborative Single 'SG' -, My Site, ‏2021-10-22 (באנגלית אמריקאית)
↑  Condé Nast, DJ Snake, Megan Thee Stallion, Ozuna, and Blackpink’s Lisa Share Video for New Song “SG”, Pitchfork, ‏2021-10-22 (באנגלית אמריקאית)
↑  DJ Snake Teases 'SG' Video Featuring Ozuna, Megan Thee Stallion & BLACKPINK's Lisa, Billboard (באנגלית)
↑  Megan Thee Stallion, Ozuna & BLACKPINK's Lisa Star in DJ Snake's Splashy 'SG' Video, Billboard (באנגלית)
↑  SG (with Ozuna, Megan Thee Stallion & LISA of BLACKPINK), 2021-10-22, נבדק ב-2021-10-23
↑  DJ SNAKE "SG" | (Radio Date: 05/11/2021), radiodate.it (באנגלית)
| מייגן די סטליון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Good News • Traumazine • Megan |  |
| מיקסטייפים | Fever • Something for Thee Hotties |  |
| מיני-אלבומים | Make It Hot • Tina Snow • Suga |  |
| סינגלים | "Cocky AF" • "Big Ole Freak" • "Sex Talk" • "Realer" • "Hot Girl Summer" • "All Dat" • "Ride or Die" • "Diamonds" • "B.I.T.C.H" • "Captain Hook" • "Freak" • "Savage" • "Girls in the Hood" • "Don't Stop" • "Body" • "Cry Baby" • "I'm a King" • "On Me (Remix)" • "Thot Shit" • "Butter (Remix)" • "SG" • "Megan's Piano" • "Sweetest Pie" • "Plan B" • "Pressurelicious" • "Her" • "Ungrateful" • "Cobra" • "Not My Fault" • "Hiss" • "Wanna Be" • "Boa" • "Mamushi" |  |
| השתתפות בסינגלים | "Talk (Remix)" •  "She Live" • "Pose (Remix)" • "Big Booty" • "RNB" • "WAP" • "Thick (Remix)" • "34+35 (Remix)" • "Beautiful Mistakes" • "It Was a... (Masked Christmas)" • "Lick" • "Bongos" |  |
| שירים אחרים | "Cash Shit" • "Shots Fired" • "Anxiety" • "Otaku Hot Girl" |  |
| סיבובי הופעות | "Hot Girl Summer Tour" |  |
| ליסה |
| --- | --- | --- |
| אלבומי סינגל | Lalisa |  |
| סינגלים | "Lalisa" • "SG" • "Money" |  |
| ערכים קשורים | אינטרסקופ רקורדס • בלאקפינק • YG אנטרטיינמנט |  |
| --- | --- |
בקרת זהויות :  MusicBrainz release group: e8aa0b88-4999-4205-97f5-0a4ffa05d9e9